Mediakutsu
Viherympäristöliitto & Ikäinstituutti
9.10.2018

Kuntouttavan puutarhatoiminnan huippuasiantuntijat Suomessa

Tervetuloa kuulemaan johtavien yhdysvaltalaisten puutarhaterapian asiantuntijoiden esimerkkejä ja tutkimustuloksia viherympäristöistä ja niiden käytöstä kuntoutuksessa

**Kuntouttavan viherympäristön suunnittelu ja käyttö -seminaariin** **Tiedekeskus Heurekaan**

Tiistaina 16.10.2018 klo 9.00–13.00Osoite: Tiedepuisto 1, 01300 Vantaa

* **Hospital Therapeutic Gardens: Promoting Health and Well-Being across Communities
Teresia M. Hazen** (MEd, HTR, QMHP) koordinoi Legacy Health -organisaatiossa terapeuttista puutarhatoimintaa. Organisaatio on tarjonnut vuodesta 1991 lähtien terapeuttista puutarhatoimintaa potilaille, jotka tarvitsevat fyysistä kuntoutusta, toipuvat palovammoista tai joilla on syöpä. Kuntouttavaa ja virkistävää puutarhatoimintaa järjestetään myös psykiatrisille potilaille ja ikääntyneiden asumispalveluissa. Sairaalapuutarhatoiminta on myös integroitu Legacy Healthin työterveyshuoltoon, joka kattaa yhteensä 14 000 työntekijää. Marraskuussa julkaistava tutkimusartikkeli esittelee tuloksia, jonka mukaan puutarhatauot vähentävät hoitajien stressiä. Puheenvuorossaan Hazen esittelee sairaalapuutarhojen käyttöä kuntoutuksessa.
* **Rehabilitation, Value Based Care and Horticultural Therapy
John Corcoran** (PT, DPT, MS) toimii kuntoutustoimintojen johtajana Rusk Instituutissa New Yorkin yliopistosairaala Langonessa. Hän tarkastelee esityksessään puutarhaterapiaa arvopohjaisen kuntoutuksen näkökulmasta. Hänen mukaan puutarhaterapia parantaa potilaiden kokemuksia hoidosta, se tukee hoitotulosten saavuttamista sekä vähentää kuntoutuksen kustannuksia.
* **Horticultural Therapy in the Medical Setting and Beyond: Living the Good Life
Matthew J. Wichrowski** (MSW, HTR) on kehittänyt puutarhaterapiaa Rusk Instituutissa 25 vuotta. Hän toimii terapeuttina Lagonen yliopistosairaalassa New Yorkissa, opettaa puutarhaterapiaa New Yorkin kasvitieteellisessä puutarhassa ja tekee tutkimusta. Wichrowski kertoo esityksessään, miten puutarhaterapialla tuetaan terveyttä ja hyvinvointia fyysisessä kuntoutuksessa ja miten sillä voidaan tukea myös hyviä elämäntapoja ja onnistunutta vanhenemista.

Seminaarin järjestävät yhteistyössä Viherympäristöliitto ja Ikäinstituutti. Maiju ja Yrjö Rikalan Puutarhasäätiö tukee myös seminaarin järjestämistä.

**Lisätietoja**pääsihteeri Seppo Närhi Viherympäristöliitto, 0400 419 085 tai seppo.narhi@vyl.fivanhempi tutkija Erja Rappe Ikäinstituutti, 040 533 7099 tai erja.rappe@ikainstituutti.fi

**Asiantuntijat ovat haastateltavissa 16.10. klo 13.00 jälkeen. Sovi haastattelusta:**
viestintäkoordinaattori Anne Honkanen, 040 081 4550 tai anne.honkanen@ikainstituutti.fi